Պաշտօնական աղբիւրներու հաղորդումներով, երկու վարչապետներու ասուլիսին ընթացքին տեղեկացուեցաւ, որ Հայաստան եւ Լիբանան ամուր քաղաքական կամքով կ՚որոնեն տնտեսական համագործակցութեան զարգացում։ Այս նպատակով երկու երկիրները կը ծրագրեն ներդրումային հիմնադրամ մը ստեղծել։ Այս համատեղ հիմնադրամը պիտի խրախուսէ երկկողմանի ծրագիրները եւ տնտեսական համագործակցութեան զարգացման նպատակին պիտի ծառայէ։ Ասուլիսի ընթացքին Սաատ Հարիրի խօսեցաւ Հայաստան-Լիբանան յարաբերութիւններու պատմական խորքին մասին։